Document ID: 32002R0596

Komission asetus (EY) N:o 596/2002,
annettu 5 päivänä huhtikuuta 2002,
tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetun asetuksen (EY) N:o 2316/1999 muuttamisesta kesannoinnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1038/2001(2), ja erityisesti sen 9 artiklan,
sekä katsoo seuraavaa:
(1) Asetuksen (EY) N:o 1251/1999 2 artiklan 3 kohdassa tarkoitetun yleisen järjestelmän mukaisen pinta-alatuen saanti edellyttää kesannointia.
(2) Komission asetuksen (EY) N:o 2316/1999(3), sellaisena kuin se on viimeksi muutettuna asetuksella (EY) N:o 327/2002(4), 19 artiklan 2 ja 3 kohdassa täsmennetään, että kesannointi on aloitettava viimeistään 15 päivänä tammikuuta eikä kesannoituja aloja saa käyttää maataloustuotantoon.
(3) Eräillä Saksan alueilla on ollut alkuvuoden 2002 aikana poikkeuksellisia tulvia. Tämän vuoksi karjan laiduntaminen tavanomaisissa paikoissa on vaikeaa. On siis toivottavaa löytää väliaikaisia vaihtoehtoja karjan suojaamiseksi ja ruokkimiseksi. Peltoviljelyjärjestelmän yhteydessä viljelykäytöstä poistettujen maiden käyttö voisi helpottaa tilannetta. On kuitenkin aiheellista säätää toimenpiteistä, joilla varmistetaan, että näitä maita ei käytetä hyötymielessä.
(4) Maanviljelijöiden tilanteen vuoksi tämän asetuksen on tultava voimaan viipymättä.
(5) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 2316/1999 19 artiklan 2 ja 3 kohdassa säädetään, Saksa voi sallia, että asianmukaisesti perustelluissa tapauksissa tuottajat, joiden tila sijaitsee alueella, joka on mainittu tämän asetuksen liitteessä, voivat käyttää kesantoaloja karjan pitämiseen ja ruokintaan markkinointivuonna 2002/2003 30 päivään huhtikuuta 2002 saakka.
2 artikla
Saksan on toteutettava tarvittavat toimenpiteet sen varmistamiseksi, että kesannoituja aloja ei käytetä hyötytarkoituksessa.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä maaliskuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä huhtikuuta 2002.

Labels: 18
15
6